
BAKKETOPPEN BARNEHAGE

styrer@bakketoppen.no

ÅRSPLAN



2015

WWW.BAKKETOPPEN.NO

INNHOLDSFORTEGNELSE

Velkommen til Bakketoppen barnehage…………………………………………………………………………………………………………………………S. 3

Avdelingene i barnehagen………………………………………………………………………………………………………………………………………………S 4

Barnehagens styringsdokument……………………………………………………………………………………………………………………………………..S 5

Faglig fokus…………………………………………………………………………………………………………………………………………………………………….S 6

Pedagogisk plattform……………………………………………………………………………………………………………………………………………….…..S. 7

Samarbeid med barnets hjem……………………………………………………………………………………………………………………………..…………S 8

Satsningsområde for 2015……..……………………………………………………………………………………………………..………………………………S 10

Kosthold………………………….…………………………………………………………………………………………………………………………………………...S 11

Grønt flagg……………………………………………………………………………………………………………………………………………………….………….S 11

Overgang barnehage-skole……………………………………………………………………………………………………………………………………………S 12

Planlegging, dokumentasjon og vurdering…………………………………………………………………………………………………………………….S 13

Progresjonsplan..………………………………………………………………………………………………………………………………………………………….S 14

# VELKOMMEN TIL BAKKETOPPEN BARNEHAGE

Vi er en privat fireavdelings barnehage som ligger flott til på Nordstrand og som drives av Barn i Sentrum A/S. Høsten 2005 satt vi i gang drift i 1.etasje i det grønne huset med barn i alderen 1-3 år og juni 2006 ble andre etasje tatt i bruk og de store barna kunne flytte inn. I mai 2009 startet vi Bakketoppen Familiebarnehage i Bakketoppen 21B, det hvite huset og i april 2010 var vår siste storbarnsavdeling klar.

De to husene ligger i en gammel hage med epletrær og plommer som omkranser husene og den har blitt gjort om til lekeplass og vi har allikevel klart å beholde følelsen av fordums tider med flotte bed og blomster. I tillegg er vi så heldige at vi har en fjellknaus som deler hagen og som er veldig spennende å klatre på og gir gode motoriske utfordringer til barna i Bakketoppen. Vi er ofte ute på tur, og er du ute og går i nærmiljøet vårt er det stor sannsynlighet for at du møter oss i dumpa, soppskogen, indianerplassen eller på vaier`n. Vi satser ekstra mye på miljø og natur og er Oslos første barnehage som er sertifisert med Grønt flagg.

Med vennlig hilsen

**Jesper Marcussen**

Styrer

**AVDELINGENE I BARNEHAGEN**

- På det hvite huset:

* **KNERTEN**

1-3 års avdeling. 12 barn, 1 pedagogisk leder, 1 førskolelærer og 2 barneveiledere.

* **RØVERNE**

1-3 års avdeling. 12 barn, 1 pedagogisk leder og 3 barneveiledere.

- På det grønne huset:

* **FOLK**

3-6 års avdeling. 18 barn, 1 pedagogisk leder, 2 barneveiledere.

* **KANUTTEN**

3-6 års avdeling. 18 barn, 1 pedagogisk leder, 2 barneveiledere.

**BARNEHAGENS STYRINGSDOKUMENT**

Årsplanen er et felles dokument for Bakketoppen barnehage.


Den er utarbeidet av de ansatte i barnehagen, og godkjent av Samarbeidsutvalget(SU)

Årsplanen skal være et grunnlagsdokument for personalet. Den er et utgangspunkt for samarbeid med foreldrene og den skal bidra til å styrke og vurdere det som foregår i barnehagen.

Årsplanen tar utgangspunkt i:

* Statlige føringer – FNs barnekonvensjon, Lov om barnehager, Rammeplan for barnehagen, Stortingsmelding nr.41 (Kvalitet i barnehagen)
* Barnehagens egne prioriteringer/budsjett
* Pedagogisk plattform

\* For mer informasjon om de statlige føringene årsplanen tar utgangspunkt i finnes dette på hjemmesiden til regjeringen: http://www.regjeringen.no



**FAGLIG FOKUS**

”Barnehagen skal gi barn grunnleggende kunnskaper på sentrale og aktuelle områder. Barnehagen skal støtte barns nysgjerrighet, kreativitet, vitebegjær og gi utfordringer med utgangspunkt i barnets interesser, kunnskaper og ferdigheter.” (Barnehageloven § 2)

Rammeplanens sju fagområder skal sikre at barnehagens innhold skal være allsidig og variert. De dekker et vidt læringsfelt, og flere fagområder vil alltid være representert samtidig ved aktiviteter vi har i barnehagen.

De 7 fagområdene er:

• KOMMUNIKASJON, SPRÅK OG TEKST

• KROPP, BEVEGELSE OG HELSE

• KUNST, KULTUR OG KREATIVITET

• NATUR, MILJØ OG TEKNIKK

• ETIKK, RELIGION OG FILOSOFI

• NÆRMILJØ OG SAMFUNN

• ANTALL, ROM OG FORM

\* For mer informasjon om de ulike fagområdene finnes dette i Rammeplan for barnehagen, 2011, s.40-48. Hele rammeplanen kan leses på denne nettadressen: http://www.regjeringen.no/upload/kilde/kd/prm/2006/0005/ddd/pdfv/282009-rammeplanen.pdf

**PEDAGOGISK PLATTFORM**

”Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, på åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene”. (Barnehageloven § 1 Formål, 1. ledd)

I Bakketoppen barnehage er vi opptatt av å utvikle gode samhandlingsprosesser mellom barn og voksne i lek og læring. Gjennom dialog med foresatte har barnehagen mulighet til å se familienes ulike behov.

Barna skal også være med på å påvirke innholdet i vår barnehage. Barnas initiativ og forslag skal ha en viktig plass i barnehagehverdagen.

Vi ser barns medvirkning på to måter. Det ene er i større tema- og prosjektarbeid, og det andre er i det hverdagslige og her-og-nå situasjoner. Når det gjelder tema- og prosjektarbeid observerer vi hva barna er opptatt av og interesserte i. På bakgrunn av dette, og gjennom samtaler med enkeltbarnet og samtaler i grupper, legger vi et grunnlag for en utarbeidelse av et opplegg. Barnas stemme blir også hørt underveis i tema- og prosjektperioden, og på denne måten er barna delaktige under hele prosessen fra start til mål.

For å ta vare på barns medvirkning i det hverdagslige og her-og-nå-situasjoner, er fleksible planer noe vi setter høyt. Det andre er å ha et variert fysisk miljø (inne, ute, barnehagen, turer), og å gi rom for det spontane og ønsker barn kan ha der og da. Dere vil likevel finne ulike temaer vi i personalgruppen har satt opp for ulike perioder i avdelingenes planer. Dette er åpne temaer som likevel tar vare på barns medvirkning, slik det er beskrevet ovenfor. For dere foreldre/foresatte kan dere derfor av og til oppleve at planer for dagen/uken kan bli forskjøvet eller at man gjør andre ting enn det som står på planen.

# SAMARBEID MED BARNETS HJEM

Vi ønsker en så åpen og god kontakt med barnets hjem som mulig, slik at vi kan ta opp ting underveis. Vi ønsker alle det beste for barna, og vi trenger derfor å utveksle meninger og erfaringer med hverandre.

For å være med på og bidra til et godt samarbeid / kommunikasjon mellom barnehage og hjem, gjør vi følgende:

* Daglig kontakt i hente- og bringesituasjoner, der beskjeder og små ting fra dagen utveksles.
* Oppslagstavle i garderoben som inneholder ulik informasjon om ting som skjer i barnehagen og på avdelingen.
* To foreldremøter i året hvorav ett er en fagkveld.
* To foreldresamtaler i løpet av året. Dersom noen skulle ønske flere er det bare å ta kontakt.
* Foreldrekaffe.
* Vi inviterer til frokoster og andre tradisjonsstunder.
* Dugnad to ganger i året.
* Informasjon og bilder via e-post eller i garderoben, samt månedsplaner.

# Foreldreråd, FAU, SU

### Hva er FAU?

### FAU er en forkortelse for Foreldrerådets arbeidsutvalg.  Alle foreldre/foresatte som har barn på i Bakketoppen, er medlemmer av Foreldrerådet.  Foreldrerådet velger et arbeidsutvalg (FAU) og FAU fungerer som styre for Foreldrerådet. FAU er et lovpålagt organ hvor medlemmer velges for to år.

### Hvorfor har Bakketoppen et FAU?

Foreldremedvirkning i barnehagen bygger på det faktum at det er foreldrene som har hovedansvar for barns utvikling og opplæring. Foreldre/foresatte har rett til medvirkning i barnehagen.  FAU skal sikre reell medvirkning fra foreldre/foresatte og ha medansvar for at barnas miljø er trygt og godt.

Som medlem av FAU får man anledning til å bli godt kjent med barnehagens virksomhet, ledelse og andre foreldre/foresatte, mulighet til å bidra til kvalitetsutvikling av barnehagen og bidra til en bedre barnehagehverdag for barna.

### FAU skal:

### Fremme fellesinteressene til foreldre/foresatte

* Medvirke til at foreldre/foresatte tar aktivt del i arbeidet for å skape et godt miljø
* Bidra til et godt samarbeid mellom hjem og barnehage

**Hva er SU?**

* **SU** – står for **SAMARBEIDSUTVALG**. Alle barnehager skal ha et samarbeidsutvalg. Dette utvalget består av 2 foreldrerepresentanter og 2 representanter fra de ansatte. I tillegg er styrer med som møteleder og referent.
* Foreldrerepresentantene blir valgt i foreldreråd på foreldremøte tidlig på høsten. Oppgavene til SU er bl.a. samarbeid om barnehagens innhold og funksjon. Her blir blant annet tidspunkt for planleggingsdagene bestemt, årsplanen blir behandlet her og annet som utvalget ønsker å ta opp

**SATSNINGSOMRÅDE FOR 2015:**

**Lek og relasjonskompetansen:**

Gjør man plass til lek, gjør man plass til alle ☺

*«Å anerkjenne et annet menneske er å stå ved siden av å erkjenne en annens følelser og opplevelser som virkelige og viktige – uansett om jeg er enig eller ikke.»* (Berit Bae, 1996)

**Tiltak:**

Tett oppfølging av Kari Pape.

9 januar, 2015: Planleggingsdag med Kari Pape.

23 februar, 2015: Pedagogisk lederteam, 3 timer med Kari Pape.

25 februar, 2015: Personalmøte, 3 timer med Kari Pape.

Mars- Avdelingene, hver for seg, får veiledning av Kari Pape i form av observasjoner og direkte tilbake-meldinger.

12 mars, 2015: Temakveld med Kari Pape, for foreldre og ansatte, «*Lek og relasjonskompetansen»*.

20 april, 2015: Planleggingsdag med Kari Pape. Plan for videre progresjon i arbeidet med «*Lek og relasjonskompetansen».*

**KOSTHOLD**

Vi i Bakketoppen er opptatt av at barna skal få sunne og gode måltider i løpet av barnehagedagen. I samråd med foreldrene er det bestemt at vi får varm og variert mat, fra et catering firma 3 dage i uken- mandag, onsdag og fredag.

Vi har også et lite fruktmåltid, ca. 09.00 – 09.30 hver dag.

Vi vil oppfordre foreldre/foresatte til å være bevisste på hva dere sender med i matpakkene til barna. Tenk variasjon, husk en matpakke behøver ikke være det samme som brødskiver. Foretrekker man brødskiver, kan det være lurt å tenke over hva slags brød man har og hva man har på brødet. Barna har aktive og tidvis lange dager og trenger mye næring. Frukt/grønnsaker som et tillegg i matboksen er også en fin vane å legge seg til. I tråd med vår satsning på miljøet ønsker vi at barna primært bruker en godt merket matboks, ikke aluminiumsfolie, matpapir eller plastposer.

**GRØNT FLAGG**

Bakketoppen Barnehage er den første barnehagen i Oslo som har blitt miljøsertifisert av Stiftelsen Fee Norway med grønt flagg. Dette er vi veldig stolte av! Vi har bestemt oss for å opprettholde kravene. Til nå har fokuset vært på kildesortering og kompostering. Ellers har vi i de siste to årene dyrket forskjellige grønnsaker og blomster i beddene i barnehagen vår. Vi har brukt vår egen kompostjord til dette. Barna har vært med å plantet, sådd og høstet poteter, markjordbær, solsikkefrø og diverse grønnsaker.

Vårt nye tema innenfor miljøvern blir kosthold og matinnkjøpspolitikk. Vi vil formidle barna en miljøvennlig måte å spise og handle mat på. Maten skal være kortreist og sundt. Vi har laget en ny og velbalansert menyplan. Dessuten vil vi redusere avfallet vårt, i det vi passer på å kjøpe mindre produkter med mye emballasje. For eksempel kjøper vi mais og hakket tomat i papp istedenfor boks, fordi metallets resirkulering forbruker mer energi. Bakketoppen barnehage skal i tillegg gi avkall på alle varer som inneholder palmeolje.

En barneveileder på hver avdeling er blitt utvalgt til å være miljøansvarlig i sin egen avdeling. Den ansvarlige kontrollerer husholdningen og avklarer for eksempel avfallssorteringen. Ellers vil barna få opplæring i kildesortering og kosthold i denne personens initiativ. Barnas medvirkning er veldig viktig i Bakketoppen barnehage –det fremmer ikke bare deres eget forhold til miljøvern, men det går utover foreldrene og familien. Sammen skaper vi et naturforbundet miljø i Bakketoppen barnehage.

**OVERGANG BARNEHAGE - SKOLE**

Veteranklubben består av de barna i Bakketoppen barnehage som skal starte på skolen neste høst. Målet er at barna i denne gruppa skal få de beste forutsetninger for å mestre overgangen fra barnehage til skole på en positiv måte. Vi har fokus på språklige, motoriske og sosiale ferdigheter, dette med utgangspunkt i egen opplevelse av å mestre. Vi har også fokus på mer skolerettede oppgaver der vi leker med mengde, tall og skriftspråk. Uteaktiviteter og turer som gir barna gode mestringsopplevelser og trening av grovmotorikken som har en positiv påvirkning på blant annet språkutviklingen blir også vektlagt i stor grad.

Å være VETERAN er og skal være stas. De har litt større frihet enn de andre barna på enkelte områder, og med frihet kommer også ansvar. Av erfaring vet vi at når barna blir VETERANER, blir de veldig fokuserte på å lære resten av barnegruppa hva som er riktig og galt, og hvilke regler vi har i barnehagen. Samtidig som det å være VETERAN skal være en ”en gang i livet opplevelse”, er dette også det siste året før man begynner på skolen.

Vi lager egne periodeplaner for VETERANENE, som er tilgjengelig for dere foreldre.

Vi ønsker også en tett dialog med skolen, der vi samarbeider om å gjøre overgangen så lett som mulig. Vi har besøksdager på skolen våren før skolestart der barna blir litt kjent med skolen.

Når barnehagen gir informasjon til skolen om enkelt barn, må skriftlig samtykke fra foreldre innhentes.

MC900233954[1]

**PLANLEGGING, DOKUMENTASJON OG VURDERING**

Bakketoppen ser på dokumentasjon som å ”fange hverdagen”. Vårt mål er å gi dere foreldre/foresatte et innblikk i vår hverdag, og å gi oss selv et redskap vi kan bruke til vårt vurderingsarbeid. Eksempler på dokumentasjon kan være bilder, tegninger, dagrapporter, ting barna har laget og saker vi har funnet på tur, for å nevne noe. Dokumentasjon er en naturlig del av vår hverdag. Alle avdelinger i Bakketoppen har store oppslagstavler der vi henger opp og dokumenterer det vi gjør. Det er fint om dere tar dere tid til å komme innom for å se.

Månedsplanen skal gi en oversikt over oppgaver og aktiviteter for den kommende perioden. Avdelingens planer skal være tilpasset det enkelte barns alder og modenhetsnivå, og barnegruppen som helhet (se progresjonsplan).

I etterkant skal de pedagogiske planene evalueres av personalet og legges til grunn for det videre arbeidet.

Det er pedagogisk leder som har foreldresamtaler med foreldrene. Før samtalen vil personalet på barnet avdeling ha pratet sammen om hvert enkelt barn, slik at bildet av barnet som beskrives for foreldrene blir riktigst mulig

**Faste rutiner/system for vurdering/refleksjon:**

* Pedagogisk ledermøter
* Assistentforum
* Avdelingsmøter
* Planleggingsdager
* Brukerundersøkelser
* Personalmøter
* Foreldresamtale
* Foreldremøter
* SU/FAU- møter
* Ansvarsgruppemøter (for barn med spesielle behov)
* Samarbeidsmøter (for barn med spesielle behov)

**PROGRESJONSPLAN**

|  |
| --- |
| **PROGRESJONSPLAN FOR DE SYV FAGOMRÅDENE** |
| Progresjonsplanen beskriver hvordan barnehagen arbeider med de syv fagområdene som er beskrevet i rammeplan for barnehagens innhold og oppgaver. Fagområdene vil sjelden opptre isolert. Flere områder vil ofte være representert samtidig i temaopplegg og i forbindelse med hverdagsaktiviteter.  Barna skal utfolde skaperglede, undring og utforskertrang.  Barna skal utvikle grunnleggende kunnskaper og ferdigheter.  Barnehagen skal støtte barns nysgjerrighet, kreativitet og vitebegjær og gi utfordringer med utgangspunkt i barnets interesser, kunnskaper og ferdigheter.  Det er viktig å påpeke at denne progresjonsplanen kun er ment som et verktøy i vårt daglige arbeid med barn, og at man til en hver tid tar utgangspunkt i det enkelte barns læringsnivå. At barn befinner seg på ulike nivåer er helt naturlig, og det derfor et viktig poeng at vi tilpasser læringen til hvert enkelt barn. |

|  |  |  |  |
| --- | --- | --- | --- |
| **FAGOMRÅDENE** | **1-2 ÅR** | **3-4 ÅR** | **SKOLESTARTERE** |
| **KOMMUNIKASJON**  **SPRÅK**  **TEKST** | Vi setter ord på våre handlinger sammen med barna og bruker språket aktivt i hverdagen  Vi leser bøker, fortellinger, bruker rim og regler for å inspirere barna til å bruke språket som et kommunikasjonsmiddel  Vi bruker språkesker og andre konkreter ved høytlesing og/eller annen formidling | Vi «tuller» med språket og bruker språket aktivt i ulike hverdagssituasjoner  Vi leser bøker, fortellinger og rim og regler i grupper eller èn til èn  Barna skal barneskrive og de skal ha tro på at de kan skrive  Vi har ulike temaer gjennom året og bruker språkesker og dramatisering som en formidlingsmetode | Vi leser bøker, og får erfaring med stavelse gjennom rytme  Barna får erfaring i å bruke kroppen som uttrykksform gjennom konkreter, fingerdukker og dramatisering  Barna skal skrive seg inn i lesingen gjennom barneskriving  Barna skal få kjennskap til bokstavene og lære lydene som tilhører bokstavene (lydere) |
| **KROPP**  **BEVEGELSE**  **HELSE** | Vi har rutiner for håndvask og hygiene  Vi legger til rette for gode vaner og et sunt kosthold, bl.a ved å tilby barna frukt hver dag  Vi gir barna mulighet til å få en positiv selvoppfatning gjennom kroppslig mestring, bla.a gjennom bevegelses sanger og turer i nærmiljø og skogområde ved barnehagen | Vi har rutiner for håndvask og hygiene  Vi legger til rette for gode vaner og et sunt kosthold og snakker med barna om tannhelse  Vi bruker «Mini – røris», et pedagogisk gymopplegg for barn  Vi benytter oss av nærmiljø og skogområde ved barnehagen som byr på turer i ulendt terreng | Vi har rutiner for håndvask og hygiene bl.a ved måltider og toalettbesøk  Vi bruker nærmiljø og skogområde rundt barnehagen og lar barna få utforske sine muligheter og begrensinger  Vi tilrettelegger for ulike sanseinntrykk og lar barna få lytte, føle, smake på søtt, salt, etc |
| **KUNST**  **KULTUR**  **KREATIVET** | Vi tilrettelegger for allsidig sanseinntrykk gjennom bruk av ulike materialer og utstyr  Vi er opptatt av prosessen og ikke av sluttresultatet ved ulike aktiviteter/formingsaktiviteter | Vi lar barna få kjennskap til den norske  kulturarven gjennom fortellinger, sangleker og eventyr, men samtidig er vi åpne for andre lands kulturarv  Vi tilrettelegger for allsidig sanseinntrykk gjennom bruk av ulike materialer og utstyr  Vi leser bøker og fortellinger og lar barna finne sine egne uttrykksformer, f.eks dramatisering, formingsaktiviteter, musikk | Barna skal få oppleve «levende» kultur ved å f.eks dra på teater, konsert, besøke kirke/tempel/moske  Barna skal bli kjent med ulike materialer og prosesser og eksperimenter med farger  Barna skal lage sin egen fortelling/historie og utrykke denne gjennom ulike uttrykksformer som illustrasjon, dramatisering  Besøke galleri eller museum og se på ulike kunstuttrykk |
| **NATUR**  **MILJØ**  **TEKNIKK** | Vi undrer oss sammen med barna over naturens mangfoldighet  Barna skal få erfaring hvordan ulike teknikker kan brukes i hverdagen og i lek, bl.a ved å delta når det skal dokumenteres med bilder etc. | Vi lar barna delta i kildesortering; glass og metall, plast, og papp og papir  Vi snakker med barna om årstidene og følger med på blader, smådyr og undrer oss sammen med barna om; f.eks : Hvor bor skrukketrollet? Hva skjer i naturen om høsten?  Vi lar barna få kjennskap til daglige tekniske gjøremål, som f.eks kopiering, printe ut bilder | Vi drar på tur til Teknisk Museum  Vi innfører månedens miljøtiltak: eks: bevisstgjøre barna på hvor mange tørkepapir som trengs ved håndvask, kildesortering etc  Barna skal få erfaring med den levende naturen gjennom å følge årstidenes endringer, lære om de ulike tresortene og om trekkfugler  Barna skal få erfaring i daglige tekniske gjøremål, som f.eks kopiering, printe ut bilder, bruk av ulike verktøy |
| **ETIKK**  **RELIGION**  **FILOSOFI** | Vi veileder barna om hva som er rett og galt i ulike situasjoner  Vi skal møte barnas tro, spørsmål og undring med alvor og respekt  Barna skal få kjennskap til kristne høytider og tradisjoner som jul og påske | Vi har tema vennskap og snakker om hvordan vi skal være mot hverandre og vi lager samspillsregler sammen med barna  Vi filosoferer og undrer oss sammen med barna om hva som skjer, er rundt oss, om livet og døden. Hvorfor er vi her?  Barna skal få kjennskap til kristne høytider og tradisjoner som jul og påske  Barna skal få kjennskap til forskjeller og likheter mellom religion, kjønn, språk, etnisitet | Vi har tema vennskap og snakker om hvordan vi skal være mot hverandre og om barns rettigheter (barnekonvensjonen)  Barna skal få kjennskap til kristne høytider og tradisjoner som jul og påske  Vi skal besøke ulike trossamfunn som f.eks, kirke, moske, tempel, menighetshus  Vi skal ta vare på de små, men viktige øyeblikkene og undre oss og filosofere sammen med barna |
| **NÆRMILJØ**  **SAMFUNN** | Barna skal erfare at alle mennesker, uansett alder og forutsetninger, inngår i barnehagens fellesskap  Vi går på tur i nærmiljø, eks. kino, butikk, bibliotek  Barna skal lære å ta vare på naturen, lekeplassen og fellesområder i nærmiljø | Vi snakker med barna om kulturelle likheter og forskjeller og veileder dem til å inkludere alle i et fellesskap  Vi bruker nærmiljøet aktivt og viser interesse for barnas bomiljø  Vi lar barna få kjennskap til ulike yrkesgrupper og hva deres oppgave er; f.eks: politi, brannmann, lege | Vi besøker lokale skoler og blir kjent med uteområde på skolen  Vi skal bli kjent med skoleveien og trafikkregler.    Barna skal få veiledning når det gjelder andre barns identitet (f. eks ha aksept for at barn kler seg ut til motsatt kjønn) |
| **ANTALL**  **ROM**  **FORM** | Vi teller i mange situasjoner i løpet av dagen, f.eks. matsituasjon, samlingstund og garderoben  Barna skal erfare plassering og orientering og på den måten få utvikle sine evner til lokalisering, eks dekke på bordet, rydde leker etc  Barna skal erfare ulike typer, størrelser og former gjennom å sortere og sammenligne  Vi bruker sammenligningsord f.eks stor-liten, lang-kort, gammel-ung. | Vi spiller ulike spill med barna som gir dem erfaringer i å telle, ulike former, antall  Vi teller i mange hverdagssituasjoner og øver på dato, årstall, husnummer, nummer på bussen osv.  Barna skal erfare plassering og orientering og på den måten få utvikle sine evner til lokalisering eks. hinderløype | Vi ser etter ulike former på bygg, moske, kirke etc og ser på former inne- og utenfor barnehagen  Vi leker inn matematiske begreper gjennom sang, rim og regler, spill, lego. |